અમદાવાદ : તાલાલાનાં ધારાસભ્ય અને જુનાગઢનાં પૂર્વ સાંસદ જશુ બારડનું અમદાવાદની એક ખાનગી હોસ્પિટલમાં આજે સવારે નિધન થયું છે. જશુભાઇનાં મૃત્યુ બાદ એક જ દિવસ માટે પુર્ણ થઇને વિધાનસભા ફરીથી ખંડીત થઇ ગઇ છે. 15 સપ્ટેમ્બર,1955માં જન્મેલા જશુભાઇ બારડે પોતાની રાજકીય કારકીર્દિની શરૂઆત તાલુકા લેવલ પરથી કર્યું હતું. 1990માં તેઓ સોમનાધ વિધાનસભા મત વિસ્તારમાંથી પ્રથમ વખત ચૂંટાઇ આવ્યા હતા. 1991થી 1995 દરમિયાન કેબિનેટ મંત્રી પણ બન્યા હતા.